Pécs-Baranyai Kereskedelmi és Iparkamara

Nemzetközi üzletember-találkozó fiatal vállalkozóknak
2019-10-18 - 2019-10-19
A Pordenone-Udine Kereskedelmi és Iparkamara, az Enterprise Europe Network és a Pordenone-Udine Fiatal Vállalkozók Bizottsága nemzetközi üzletember-találkozót szervez a „Business meets future” rendezvény keretein belül.

A kétoldalú üzleti tárgyalások azon fiatal vállalkozókat célozza meg akik aktívak, illetve komolyan érdeklődnek a következő témák iránt:

mezőgazdaság, élelmiszer és ital
dizájn, tervezés / bútorok
elektronika
Infokommunikációs technológiák
energia, környezetvédelem
ipari gyártás, robotika, automatizálás
vállalkozásoknak nyújtott szolgáltatások
egészség és jólét
turizmus és kereskedelem

A rendezvényen való részvétel ingyenes, de előzetes regisztrációhoz kötött.
A regisztráció 2019. július második felétől érhető el.

További információ: progetti.info@ud.camcom.it

Hozza el Ön is innovációját a Maker Fair-re!
2019-10-18 - 2019-10-20 | Róma, Olaszország
A Maker Faire Róma megnyitja az kapuit mindazon alkotóknak, KKV-knak, startupoknak és innovátoroknak, akik szeretnék megosztani kreativitásukat és széles körű közönséggel megismertetni munkájukat.

A Maker Faire Róma a Maker Faire európai kiadása. A szervezők célja, hogy Róma városát az innovációról szóló vita középpontjába helyezze, a digitális kultúra terjesztésével, valamint az integrált egyéni és kollektív vállalkozói szellem motiválásával.
A Maker Faire Róma ötvözi a tudományt, a sci-fiet, a technológiát, a szórakoztatást és az üzletet, hogy valami teljesen újat teremtsen. Ez egy olyan esemény, amely minden korosztály számára gondoskodik érdekességről. Olyan találmányok jelennek meg, amelyek a mindennapi problémák megoldásához, akár nagyban, akár kicsiben hozzájárulnak.

A Maker Faire Róma olyan esemény, amelynek célja, hogy a világ minden tájáról származó több száz projektre fordítsa a figyelmet, amik képesek a látogatókat a jövő felé orientálni.

A megjelenni kívánó innovátorok számára való felhívás 2019. június 24-ig nyitott.

További információ: https://2019.makerfairerome.eu/en/call-for-makers-en/

Az esemény időpontja: 2019. október 18-20.
Helyszín: Róma, Olaszország

Innovatív vállalkozások szellemitulajdon-védelme képzés - KamarAAkadémia
2019-10-21 13:00 - 17:00 (Europe/Helsinki) | Pécsi Kereskedelmi Központ
Mikor van biztonságban az ötletünk? Hogyan igazodjunk el a szellemi tulajdonjogi lehetőségek tengerében? Mikor és milyen szerződésre van szükségünk ahhoz, hogy cégünk fejlesztései jogtiszták legyenek? Ilyen kérdésekre ad választ dr. Liber Noémi képzése.

Képzés célja:
A cél az, hogy mindazon vállalkozások és vállalkozók, akik innovatív tevékenységekkel, termékekkel, szolgáltatásokkal rendelkeznek, megkapják azon gyakorlati információkat, amelyek segítségével biztonságos és átgondolt módon tudjanak fejlődni, piacra lépni vagy épp új piacokat elérni.
A résztvevők választ kaphatnak az olyan kérdésekre, mint például:

milyen jogi ismeretekkel kell rendelkezni egy céges fejlesztés elindításához,
mely fejlesztési eredmények, termékek esetében, milyen szellemi tulajdonjogvédelmi forma vehető igénybe,
milyen jogi lehetőségek közül tudnak választani a cégek, fejlesztéseik hasznosítása esetén,
milyen stratégiai megfontolásokat kell egy innovatív vállalkozás működtetése során újra és újra tisztázni.

Előadó:
dr. Liber Noémi felsőfokú iparjogvédelmi szakértő, aki tíz éves tapasztalattal rendelkezik a szellemi tulajdonjog területén a megfelelő oltalmi formák és szerződések kiválasztásában, elkészítésében, továbbá az innovációmenedzsment során felmerülő jogi kérdések menedzselésében és megoldásában.

Képzés célcsoportja:

start-upok,
kutatás-fejlesztési tevékenységet végző vállalkozások,
olyan kis-és középvállalatok vezetői, amelyeknél a szellemi termékek oltalmazása, menedzselése és/vagy hasznosítása felmerülhet.

Képzés tematikája:

szellemi tulajdonjogi oltalmi formák, szerzői jog,
titoktartási megállapodások,
tárgyalási alapok,
innovációs szabályozási és szerződéses rendszerek (szellemi tulajdonkezelési szabályzatok, munkavállalói szerződések, licencia és átruházási szerződések stb. és fontos klauzulái)

Képzés óraszáma: 4 óra

Részvételi díj:

10.000.-Ft+Áfa/fő,
önkéntes kamarai tagvállalkozások munkatársai számára: 8.000.-Ft+Áfa/fő.
Amennyiben több KamarAAkadémia képzésre történik a jelentkezés, illetve egy vállalkozástól egy képzésre több fővel, úgy 1000.-Ft+Áfa/fő kedvezményt adunk a képzés díjából.

A részvétel feltétele a rendezett kamarai regisztráció.
A részvételi díj közvetített szolgáltatásként büfészolgáltatást (kávé, ásványvíz, pogácsa) tartalmaz.

Regisztráció lezárult.

A képzés helyszíne: Pécsi Kereskedelmi Központ, 7625 Pécs, Majorossy Imre u. 36.
Időpont: 2019. 10. 21. 13:00 – 16:30
Jelentkezés határideje: 2019. október 17. 14:00

További KamarAAkadémiás képzéseink

További információ:
Piacsek László, 72/507-141, piacsek@pbkik.hu
Gáncs Katalin 72/507-105 gancs@pbkik.hu

Kreatív ipari üzletember-találkozó Zágrábban
2019-10-24 - 2019-10-25
A b.creative olyan kulturális és kreatív szakemberek alkotta globális hálózat, amelynek célja a fiatal szakemberek összekapcsolása a világ minden pontjáról, hogy ösztönözze a kultúrák közötti együttműködést és motiválja a kreatív vállalkozói szellemet. A hálózat a Európai Unió Kreatív Európa programjának keretében alakult meg, melynek közel 2500 tagja van.

A b.creative egy olyan globális esemény, amely a kreatív szektor transzverzális természetére és annak társadalmi és gazdasági innovációjának előmozdítására fókuszál. A b.creative célja, hogy hidakat építsen a kreatív vállalkozáshoz kapcsolódó érdekelt felek sokszínűsége között, az üzleti, technológiai, tudományos, művészeti, kulturális és kreatív ágazatokból.
Ezen túlmenően Horvátországban a b.creative konferenciát a kreatív és kulturális iparágak finanszírozási lehetőségeivel nyitják meg. Bemutatják az Európai Beruházási Alap garanciaprogramját, valamint a pénzügyi mechanizmusokat és a finanszírozás megszerzésének lehetőségeit.A konferencia kiemeli a kreatív vállalkozói készség fő problémáit, továbbá konkrét megoldásokat és intézkedéseket keres a felelős politikai döntéshozók számára.

Időpont: 2019. október 24-25.
Helyszín: Zágrábi Kortárs Szépművészeti Múzeum

További információ: http://bcreativetracks.com/

Kulturális Turizmus Európában
2019-10-24 - 2019-10-26 | Granada, Spanyolország
Idén 12. alkalommal kerül megrendezésre az ECTN Kulturális Turizmus Európában című konferenciája, mint a CHRISTA (Culture and Heritage for Responsible, Innovative and Sustainable Tourism Actions) Interreg Projekt záró rendezvénye.

A résztvevők megvitatják a kultúra, az örökség, a felelősségteljes és fenntartható turizmus legújabb trendjeit, beleértve az innovációt, a kreativitást és a kulturális turizmus termékfejlesztését.

A konferencia célja, hogy feltárja a kulturális és örökségi eszközökkel kapcsolatos fenntartható és felelősségteljes turizmusfejlesztés főbb kihívásait, kockázatait és lehetőségeit, valamint gyakorlati lépéseket javasol a kulturális turisztikai termékek fejlesztésére és népszerűsítésére. A téma magában foglalja a kultúra minden formáját, beleértve a kortárs kulturális kifejezéseket és a kulturális örökség minden formáját, továbbá a természeti örökséget.

Az előadók lehetőséget kapnak tapasztalatok bemutatására, jó gyakorlatok megosztására, részletes példák bemutatására és gyakorlati ajánlásokra a kultúra és az örökség értékeinek megőrzésére, helyreállítására, telepítésére és népszerűsítésére a fenntartható és felelősségteljes turizmusfejlesztés innovációival.

Bővebb információ a rendezvény hivatalos honlapján.

Ipari konferencia az Egyesült Királyság határain végrehajtandó intézkedésekről a BREXIT után
2019-10-24 13:00 - 17:30 | Novotel Budapest Centrum, Zsolnay terem, Rákóczi út 43-45., Budapest, Baranya, 1088, Magyarország
A Brit Nagykövetség szervezésében 2019. október 24-én a Novotel Budapest Danube Hotelben kerül megrendezésre a BREXIT utáni teendőkről szóló konferencia Industry Conference on measures at UK borders after BREXIT címen.
A rendezvény angol nyelvű.
Program
13.00 Registration
13.30 Opening remarks and briefing about the state of negotiations from Ambassador Iain Lindsay
13.50 The Hungarian perspective from Ministerial Commissioner for Brexit Szabolcs Takács (TBC)
14.10 Q&A14.20 Coffee break
14.30 Border Delivery Group presentations

Customs applications and requirements
Procedures for high risk food/feed, animals, plants and other controlled goods
Transport requirements
Goods, product standards and regulations
Border security update

17.00 Q&A session and networking opportunity
17.30 Event ends
Industry Conference – measures at UK borders – INVITATION.

A részvétel díjmentes, de az előzetes regisztráció kötelező, melynek határideje október 21.

Ipari konferencia az Egyesült Királyság határait érintő intézkedésekről a BREXIT után
2019-10-24 13:00 - 17:30 | Novotel Budapest Danube Hotel, Bem rakpart 33-34., Budapest, Pest, 1024, Magyarország
Az eseményen részt vesznek az Egyesült Királyság határokon átnyúló csoportjának tagjai és az Egyesült Királyság kormányzati szervezeteinek számos tapasztalt tisztviselője. A konferencia középpontjában az Egyesült Királyság EU-ból való kilépésének előkészítése áll a vámeljárások, az áruk, az élelmiszerek, az élő állatok, az állati termékek és a takarmányok, valamint a növények behozatala és kivitele vonatkozásában. Ezen túl kiterjed az Egyesült Királyság és a szomszédos országok közötti összeköttetésben lévő közlekedési infrastruktúrára gyakorolt hatásokra is.

Időpont: 2019. október 24.
Helyszín: Novotel Budapest Danube Hotelben, 1024 Budapest, Bem rakpart 33-34.

MEGHÍVÓ

"Atipikus munkavégzés a munka- és a magánélet egyensúlyáért"
2019-10-25 09:00 - 12:00 | Pécsi Család- és KarrierPONT, Váradi Antal utca 7/2., Pécs, Baranya, 7621, Magyarország
A munkaadóknak szóló atipikus foglalkoztatási workshopon a résztvevők új foglalkoztatási trendek megismerésén és a bennük rejlő lehetőségeken túl az alkalmazásukhoz szükséges szabályozásokról is többet tudhatnak meg, valamint kézhez kapják a „Munkáltatói kézikönyv az atipikus foglalkoztatásról” c. kiadványt és ingyenes munkajogi tanácsadáson is részt vehetnek!

Az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében megvalósuló rendezvény azért kerül megrendezésre, mert a munkavállalók részéről egyre gyakrabban jelenik meg igényként, valamely a tipikustól eltérő foglalkoztatási forma, mely a munkáltatók életébe is újdonságokat hoz. Az új foglalkoztatási trendek elterjedéséhez nem csak a munkáltatók nyitott hozzáállása szükséges, de fontos, hogy tisztában legyenek a kapcsolódó munkajogi kötelezettségekkel és szabályozásokkal is.

Előadók:
Dr. Porpáczy Ügyvédi iroda – munkáltatói kézikönyv az atipikus foglalkoztatásról
A munkajog területén kiemelkedő tapasztalatokkal bíró Dr. Porpáczy Ügyvédi Iroda szakemberétől hallgathatunk meg egy előadást az atipikus foglalkoztatás munkajogi feltételeiről. A projekt keretében készülő munkajogi kézikönyvből részletesen megismerhetjük az atipikus foglalkoztatási formákat, azok gyakorlati alkalmazását, valamint azt, hogy mely területekre kell különös gondot fordítani az ilyen fajta foglalkoztatás esetében. Az elméleti ismertetés mellett a munkáltatókat érintő legfontosabb területeket is kitérnek majd az előadásban, a kézikönyv pedig minden résztvevő számára elérhető lesz a workshopot követően.
Kis-Márton Adrienn, HR szakember, virtuális asszisztens szakértő
A vállalkozások mely területeken vehetik igénybe egy virtuális asszisztens szolgáltatásait, és milyen segítséget nyújthat a jelenlegi munkaerőpiaci helyzetben az ilyen típusú foglalkoztatás? Az előadásból megtudhatjuk!
Adrienn, az online irodáját 2012-ben nyitotta meg. Majd 2017-ben létrehozta a VAM (Virtuális Asszisztensek Magyarországon – VA szolgáltatást nyújtók) FB csoportot. Adrienn jelenleg is támogat virtuális asszisztensként hazai és nemzetközi vállalkozásokat. Emellett VA szakértő munkája során nagy hangsúlyt fektet a keresleti és a kínálati oldal folyamatos edukálására.
Szabó-Bálint Brigitta, PTE Közgazdaságtudományi Kar, Gazdálkodástudományi Intézet Szervezési és Vezetési Tanszékének tanársegédje
Miért lehet jó megoldás az atipikus foglalkoztatás a munkáltatónak és a munkavállalónak? Az előadásból megtudhatjuk, hogy melyek az új trendek a foglalkoztatásban, milyen újfajta munkavállalói igényekre kell felkészülnie a munkaadóknak. Megismerhetjük, hogy milyen előnyei vannak az új irányzatoknak a munkáltatókra és a munkavállalókra nézve, és milyen veszélyforrásokkal, akadályozó tényezőkkel kell számolnunk?
Bízunk benne, hogy részt tud venni a rendezvényen, ahol az előadásokat követően egy finom ebéddel is várjuk!
A rendezvényen való részvétel díjmentes, de előzetes regisztrációhoz kötött!
REGISZTRÁCIÓ
Pécsi CSAKPONT

Magyar-ománi gazdasági fórum és üzletember-találkozó
2019-10-28 14:00 - 17:00 | Hotel President Budapest, Prága terem, 1054 Budapest, Hold u. 3-5., Budapest
Időpont: 2019.október 28., hétfő14.00 óra
Helyszín: President Hotel1054 Budapest, Hold utca 3-5

Előzetes program
13.30-14.00 Regisztráció
14.00-14.15 Köszöntők
Dr. Parragh László,elnök, Magyar Kereskedelmiés Iparkamara
Qais bin Mohammed al Yousef,elnök, Ománi Kereskedelmi és Iparkamara
Őexc. Yousuf bin Ahmed bin Hamad Al Jabri, nagykövet, az Ománi Szultánság Nagykövetsége, Bécs (felkérés alatt)
14.15-14.35 A magyar-ománi kétoldalú gazdasági kapcsolatok alakulása
Gőbel Adrienn, osztályvezető, Külgazdasági és Külügyminisztérium
14.35-14.55 Befektetési lehetőségek Magyarországon
Ésik Róbert,elnök, Nemzeti Befektetési Ügynökség (HIPA) (felkérés alatt)
14.55-15.20 Befektetési lehetőségek Ománban
Az Ománi Kereskedelmi és Iparkamara előadása
15.20-15.30 Kérdések és válaszok
15.30-17.00 Networking kávészünet és üzletember-találkozók

A rendezvény nyelve az angol, tolmácsolás nem biztosított.
A részvétel ingyenes, de előzetes online regisztrációhoz kötött.
Jelentkezési határidő: 2019. október 25.,péntek, 19:00 óra

További információ: MKIK Nemzetközi igazgatóság, Babák Péter, nemzetközi referens
Telefon: (1)4745131 e-mail: babak.peter@mkik.hu

IoT nemzetközi üzletember-találkozó Spanyolországban
2019-10-29 - 2019-10-31 | L’Hospitalet de Llobregat, Av. Joan Carles I, 64, Barcelona, 08908, Spanyolország
A rendezvény a három digitális átalakítási technológiára (IoT, AI és Blockchain), valamint annak befolyására és lábnyomára koncentrál a következő területeken: gyártás, energia és közművek, közlekedés, egészségügy, épületek és infrastruktúra, kiskereskedelem és mezőgazdaság.

Az üzletember-találkozót a IoT Solutions World Congress (2019. október 29-31.) keretein belül rendezik meg.

Három fő pillére az eseménynek:

20 perces üzleti tárgyalások
kétperces cégbemutatkozó előadások
finanszírozási lehetőségek

A részvétel ingyenes.
Program
További információ és regisztráció a rendezvény hivatalos honlapján.

Üzleti delegáció Dohába
2019-11-04 - 2019-11-08 | Doha, Katar
A 2,6 millió lakosú és 11437 km² kiterjedésű Katar ma a világ egyik leggazdagabb állama. Fejlettségét az ország nagy részben a szénhidrogének kiemelkedő mennyiségének köszönheti; Irán és Oroszország után itt található a világ harmadik legnagyobb kiterjedésű földgázlelőhelye. Katar, amellyel szemben 2017 nyarán több térségbeli állam gazdasági (szárazföldi, légi és tengeri) blokádot vezetett be, mára jóval önellátóbbá vált, mint amilyen korábban volt. A siker egyik tényezője, hogy az ország egyre nyitottabb az új kereskedelmi partnerek felkutatására a belföldi áruellátásuk biztosításához.

Célcsoport
Katar és az Öböl-térség iránt érdeklődő exportorientált és innovatív cégprofilú vállalkozások, melyek főként az alábbi területeken tevékenykednek:

IT (hálózati megoldások, rendszer/létesítményüzemeltetés, cybersecurity, digitális infrastruktúra, stb.),
Infrastruktúra (különösen közlekedés és sport tekintetében),
Környezetvédelem (beleértve a hulladékkezelést is),
Vízügy (szennyvízkezeléstől az öntözési technológiákig).

Tervezett programok

Üzleti találkozók a Katari Kereskedelmi és Iparkamaránál, valamint a Katari Üzletember Szövetségnél
Részvétel a Silk Road kiállításon (ICT, közlekedési szektorban tevékenykedő vállalatok számára)
Látogatás a Katari Fejlesztési Bankban
Látogatás a Katari Pénzügyi Központban (Qatar Financial Center)

A megfelelő mennyiségű és minőségű üzleti partnerek felkutatása a külföldi partnereink felelőssége, erre vonatkozólag az MKIK nem tud garanciát vállalni. A kamarák mindent megtesznek a rendezvény sikeréért, de javasoljuk, hogy az eredményes kiutazás érdekében, saját szervezésben is hívjanak partnereket az üzletember-találkozóra.

A tervezett szakmai program.

Miért érdemes részt venni?

ingyenes részvétel a szakmai programokon
tájékozódási lehetőség a Nagykövetség munkatársaival Katar gazdasági és üzleti környezetéről, a magyar-katari gazdasági együttműködési lehetőségekről

tárgyalási lehetőség potenciális üzleti partnerekkel

Szervezők
A Magyar Kereskedelmi Iparkamara a Dohai Nagykövetséggel együttműködve a helyi kamarai és üzleti partnerek támogatásával.

A szakmai programok nyelve angol.

Jelentkezési határidő: 2019. augusztus 30.

Jelentkezés és bővebb információ:
Az utazással, szállással kapcsolatos információk csatoltan találhatóak.
A jelentkezéshez az alábbiakban felsorolt 3 dokumentumot kitöltve, 2019. augusztus 30-ig a babak.peter@mkik.hu e-mailen:

jelentkezési lap a szállásigény és a kiutazás módjának megjelölésével,
angol nyelvű cégprofil
aláírt adatkezelési és hozzájáruló nyilatkozat

A jelentkezést csak a 3 melléklet együttes megküldésével lehetséges.

Az üzleti delegáció minimum 10 fő érdeklődése esetén valósul meg, ezért kérjük, hogy foglalásukat csak visszajelzésünket követően véglegesítsék.

Kapcsolattartó: Babák Péter, babak.peter@mkik.hu, tel: +36 1 474 5131

Munkahelyi biztonság és egészségvédelmi fórum – Németország
2019-11-05 - 2019-11-08 | Düsseldorf, Németország, Németország
2019. november 5-8 között kerül megrendezésre Düsseldorfban, Németországban a legnagyobb nemzetközi munkahelyi biztonság és egészségvédelmi kereskedelmi fórum.

Az A+A vállalat által szervezett kongresszus a munkahelyi egészségvédelem és biztonság területén tevékenykedők számára olyan meghatározó esemény, melyen a piaci szereplők az ipar, a kereskedelem és a kiskereskedelem, az adminisztráció, az irányelvek és a tudomány szakértőivel tapasztalatokat cserélhetnek, különböző megoldásokat ismerhetnek meg.

Az esemény fő témakörei:
· A munka jövője
· Egészségügyi és biztonsági irányelvek: nemzeti és nemzetközi szinten
· Szakmák, iparágak, hálózatok
· Technológiai és munkavédelmi törvények
· Munkahelyi egészség – készségek, viselkedés, erőforrások
· A munka és a munkaidő megszervezése
· Munkahelyi egészség és munkahelyi biztonság
· Új eszközök és munkamódszerek

Jegyárak:
Elővételes jegy (1919.10.17-ig) 295,00 €
Teljes árú jegy a konferencia időtartamára: 320,00 €
Napijegyek 155,00 €
Félnapos jegy 80,00 €
Teljes konferencia időtartamára diákok számára: 50,00 €
Napijegy diákok számára: 30,00 €

További információ, valamint a részletes program az alábbi linken található: https://www.aplusa-online.com/
Érdeklődését kérjük szíveskedjen a PBKIK Munkavédelmi klub számára is jelezni Biró Sarolta klubtitkár részére az sbiro@pbkik.hu e-mail címen.
Minimum 15 fő jelentkező esetén a kamara összeszervezi a konferenciára történő közös kiutazást.

MI megoldások a gyártási folyamatokban
2019-11-05 10:00 - 16:00 | Osztrák Kutatásfejelsztési Ügynökség, Sensengasse 1, Bécs, 1090, Ausztria
Az Osztrák Kutatásfejlesztési Ügynökség (FFG) és Enterprise Europe Network társszervezésében nemzetközi üzletember találkozót rendeznek Bécsben, bemutatva a legújabb technológiákat, trendeket, lehetőséget adva együttműködések, közös projektek kialakítására és üzleti partnerkeresésre.

Nem újdonság, hogy a mesterséges intelligencia azon technológiák egyike, ami gyökeres változást, folyamatos innovációt eredményez többek között a gyártási folyamatokban, éppen ezért érdemes megismerni a legújabb fejlesztéseket, gyakorlati megoldásokat és személyesen találkozni az ezen a területen dolgozó szakemberekkel, felvenni a kapcsolatot a különböző cégekkel, kutatóintézetekkel, szervezetekkel.
Témák:

előrejelző elemzés
előrejelző karbantartás
automatizált minőség-ellenőrzés
automatizált tervezés
ember-robot együttműködés
javított ellátási lánc menedzsment
fogyasztói kereslet előrejelzése

Az üzletember találkozón a részvétel ingyenes, de előzetes regisztrációhoz kötött, a kongresszusra a belépőt külön kell megváltani. A kiutazás és szállás önköltséges, és önállóan szervezendő.
REGISZTRÁCIÓ
Jelentkezési határidő: 2019. november 03.
Helyszín: 1090 Bécs, Sensengasse 1 , Ausztria
További információért keresse az Enterprise Europe Network pécsi irodáját:
e-mail: eenpecs@pbkik.hu

Nyitott egyetem: ismeret-tudás-műveltség
2019-11-05 18:00 - 20:00 | PTE KPVK aula, Szántó Kovács János u. 1/B, Pécs, Baranya, 7633, Magyarország
A Pécsi Tudományegyetem Nyitott Egyetem című programsorozatának novemberi előadására november 5-én kerül sor.
Előadók:
Dr. Szerb László – Mérés a tudományban – a világos és a sötét oldal
Dr. Rideg András – Légy a magad ura: milyen egy modern vállalkozás?
Az előadás időpontja:

november 5. 18 óra

Helyszín: PTE KPVK aula (Pécs, Szántó Kovács János u. 1/B.)
Az előadás ingyenes.

Agro, IT, textil, vállalkozásfejlesztés – női szemszögből
2019-11-06 12:00 - 21:00 | Mihajlo Pupin Institute, Volgina 15., Belgrád, 11060, Szerbia
Az Enterprise Europe Network 3. alkalommal szervez nemzetközi üzletember találkozót középpontban a női vállalkozókkal és vállalkozásokkal.

A rendezvény keretében kerül sor az év női vállalkozója díj „Success Flower” átadására a Szerb Üzletasszonyok Szövetsége szervezésében.
A résztvevőknek lehetősége van egy – ingyenes – profil létrehozására a rendezvény honlapján, ahol megtekinthetik a többi résztvevő adatlapját is, ami alapján a számukra érdekesnek és ígéretesnek tűnő feleknél időpontot kérhetnek az üzleti találkozóhoz.

Az üzletember találkozón a részvétel ingyenes, de előzetes regisztrációhoz kötött. A kiutazás és szállás önköltséges, és önállóan szervezendő.
REGISZTRÁCIÓ
Jelentkezési határidő: 2019. október 27.
További információért keresse az Enterprise Europe Network pécsi irodáját:
e-mail: eenpecs@pbkik.hu

A pályázatok utolsó nagy rohama
2019-11-07 09:30 - 13:30 | Pécsi Kereskedelmi Központ
2019-ben befejeződik az EU-pályázati ciklus. Nagyon erős őszi, év végi hajrá várható. Minden forintot ki kell osztani, mert különben elveszítjük. Van még bőven a vissza nem térítendőkből is. Az NHP hitelprogramoknál is könnyítettek a feltételeken. Van mire költeni a pénzt! A források megszerzésének feltételeiről első kézből, személyes konzultációs lehetőséggel mindent megtudhat Pécsett, a Pénz, de honnan? roadshow Dél-Dunántúl Régió kkv-döntéshozóinak rendezendő konferenciáján.
Pénz, de honnan?
Pécs, november 7.
A Piac & Profit konferencia ingyenes!
Csak regisztrálnia kell.
Részletes program és regisztráció:
https://piacesprofit.hu/konferenciakozpont/penz-de-honnan-31/
meghívó

Ototex Roadshow Pécsett
2019-11-12 10:00 - 15:00 | Pécsi Kereskedelmi Központ
Az Ototex Kft. roadshow keretén belül 2019. november 12. (kedd) 10.00-15.00 óráig rendezvényt tart Pécsett, a Pécs-Baranyai Kereskedelmi és Iparkamara székházában.

A cég munkaruha szövetek forgalmazásával foglalkozik, a rendezvényre invitált partnereik varrodával rendelkeznek akik a kész ruhákat gyártják.
A road show időpontja és helyszíne:
2019. november 12. kedd 10.00 órai kezdettel
Pécs-Baranyai Kereskedelmi és Iparkamara (7625 Pécs, Majorossy Imre utca 36.)
Elő-regisztráció 2019. november 08-ig az ertekesites@otoex.hu e-mail címen.
PROGRAM:
10.00 – 10.30 Vendégváró
10.30 – 10.40 Köszöntő, az OTO-TEX Roadshow indítása
Orosz József, ügyvezető
10.40 – 10.55 Az OTO-TEX jelene és jövője
Előadó: Hajzer Károlyné, ügyvezető
11.00 – 11.15 #NEESSLE
Előadó: Bogos Csaba, Gazek Safety Expert Kft.
Pécs-Baranyai Kereskedelmi és Iparkamara
munkavédelmi klub elnöke
11.15 – 11.30 Aktualitások a szakképzésben
Előadó: Rittlinger Zoltán, főigazgató
Pécsi Szakképzési Centrum
11.30 – 12.00 Magyar Talléros pálinka kóstoló, XIXO alkoholmentes kóstoló
12.00 – 13.00 Svédasztalos ebéd
13.00 – 15.00 OTO-TEX Piactér (Meglepetés programok)
Kötetlen beszélgetések
Rendezvényi kedvezmény:
Ezen a napon személyesen vagy akár e-mailben leadott legalább 1 vég vásárlása esetén 10%-os rendezvényi jóváírást adnak az árból. Ez a jóváírás a személyes regisztrációtól és a mennyiségtől független.
OTO-TEX ROADSHOW PÉCSI ÁLLOMÁS Meghívója valamint a 10%-OS RENDEZVÉNYI JÓVÁÍRÁS letöltése: Roadshow Pécs

Vevőszerző reklámszövegek és a sikeres honlap titka - KamarAAkadémia képzése
2019-11-12 13:00 - 17:00 | Pécsi Kereskedelmi Központ
Hogyan szólítsuk meg a potenciális vevőinket? Hogyan jelenjünk meg az interneten kisvállalkozóként? Milyen elemekből áll az a weblap, ami garantáltan vonzza a vevőket? Szilágyi Tímea reklámszövegíró, marketing tanácsadó bevezeti a résztvevőket a hatékony, vevőszerző szövegek világába.

A képzés célja:
A résztvevők számára bemutatni, hogy mi kerüljön egy szórólapra, kiadványra, milyen elemekből álljon egy cégismertető, egy honlap. Az előadó ötleteket és javaslatokat mutat be, egy honlap megfelelő felépítésére, tartalomépítésére.
A résztvevők műhelygyakorlat keretén belül megismerkedhetnek a marketing egyik legfontosabb területével, a szövegírással, hiszen csak tudatosan megírt marketing szöveggel lesz hatásos a legtöbb marketing eszköz. A jelentkezők bepillantást nyerhetnek továbbá arról, hogy milyen tényezők állnak a sikeres honlap hátterében:

milyen tipikus hibák hátráltatják az eredményességet?
megtudhatják, hogyan tudják átalakítani a saját honlapjukat úgy, hogy az népszerű legyen?
új honlap esetén képet kaphatnak arról, hogyan kell felépíteni egy hatásos weblapot.

A képzés választ ad a mai vállalkozók kérdéseire, mint például:

Hogyan lehet kitűnni a versenytársak közül a mai világban?
Milyen eszközöket használjak annak érdekében, hogy a vevők szaladjanak utánam, és ne én utánuk?
Hogyan tudom megfogalmazni úgy a tevékenységemet a vevő számára, hogy az megértse azt, és szimpatikus legyen a számára?

Az előadó 15 éves szakmai múlttal rendelkezik a kkv marketing területén. Számos cégnek segített már honlapátalakításban, pozícionálásban, brandépítésben valamint abban, hogy a marketing tevékenységük által sikeresebbek, eredményesebbek legyenek.
Képzés célcsoportja:

kis és középvállalatok vezetői,
induló vállalkozások vezetői,
egyéni vállalkozók.

Tematika, tartalom:
Az előző évek tapasztalata és igénye alapján a képzésbe több műhelygyakorlat került beépítésre. A résztvevőknek, minden témakör után van lehetőségük gyakorlatban is elsajátítani az előadásban hallottakat.

A kisvállalati marketing szemlélet bemutatása és gyakorlati példákon keresztül való ismertetése.
Műhelygyakorlat: Hogyan mutasd be a cégedet 1 percben?
Marketing szövegírás alapjai. Hogyan írj szöveget a vevőidnek, és hogyan a Google-nek?
Műhelygyakorlat: online hirdetés, szórólap szövegírási technikák elsajátítása, gyakorlása, szövegátalakítás
A sikeres honlap titka. Hasznos építőkockák az eredményes weblaphoz. 5 elem, ami nem hiányozhat a webáruházadból.
Műhelygyakorlat:online cikkírás

Képzés helyszíne: Pécsi Kereskedelmi Központ, Majrossy I. u. 36. RIC -terem, alagsor
Képzés ideje: november 12. 13:00-16:30
Képzési idő:
4 x 45 perc
Jelentkezési határidő: november 1.
A jelentkezéseket a beérkezés sorrendjében tudjuk elfogadni.

A regisztráció lezárult.

Részvételi díj:

10.000.-Ft+Áfa/fő,
önkéntes kamarai tagvállalkozások munkatársai számára: 8.000.-Ft+Áfa/fő.
Amennyiben több KamarAAkadémia képzésre történik a jelentkezés, illetve egy vállalkozástól egy képzésre több fővel, úgy 1000.-Ft+Áfa/fő kedvezményt adunk a képzés díjából. A részvétel feltétele a rendezett kamarai regisztráció.
A részvételi díj közvetített szolgáltatásként büfészolgáltatást (kávé, ásványvíz, pogácsa) tartalmaz.

További KamarAAkadémiás képzéseink

További információ:
Piacsek László, 72/507-141, piacsek@pbkik.hu
Gáncs Katalin 72/507-105 gancs@pbkik.hu

Lego Serious Play workshop
2019-11-12 15:00 - 17:00 | Pécsi Kereskedelmi Központ
Ahogyan a Lego elemek kapcsolódnak össze, úgy kapcsolódik össze az építés során a jobb és bal agyfélteke és jelenik meg az analitikus, racionális gondolkodás mellett a kreativitás, az intuíciók és a holisztikus megközelítés. Ezt az energiát hozza vissza a Lego Serious Play az üzleti világba.
A Lego Serious Play egy különleges vizuális nyelv, amelyen könnyebb a megértés és a kommunikáció, ezért rendkívül hatékony problémamegoldásban, stratégiaépítésben, üzlet- és szervezetfejlesztésben. A programon a résztvevők egy facilitátor vezetésével 3D-s Lego modelleket építenek, ezekkel, ezeken keresztül mutatják be illetve meg egymásnak gondolataikat egy-egy kérdésről, helyzetről, problémáról. Az egyéni és közös építés fejleszti a bizalmat, az együttműködést, az érzelmi intelligenciát, garantálja a résztvevők bevonódását, így egyetlen ötlet, gondolat sem vész el a közös munka során.
A kamara Humán klubjának következő workshopján a résztvevők Hlavay Richárd tréner, Lego Serious Play facilitátor – a Bricks Magic Kft. alapítója – segítségével ismerkedhetnek meg a módszerrel.
A részvétel ingyenes, de regisztrációhoz kötött.
A jelentkezéseket a beérkezés sorrendjében tudjuk elfogadni.
A regisztráció lezárult.

Üzletember-találkozó organikus élelmiszerek és öko-élet témában
2019-11-13 - 2019-11-14 | Malmömässan Exhibition & Congress Centre, Mässgatan 6, Malmö, 21532, Svédország
A Skandináv Bioélelmiszer- és Öko-élet Vásár részeként az Enterprise Europe Network 2019. november 13–14-én Malmöben üzletember-találkozót szervez.

Az Enterprise Europe Network elsőként 2018-ban rendezett ilyen keretek között üzletember-találkozót. Az esemény sikeres volt! 32 országból 130 vállalat vett részt 200 üzleti tárgyaláson.

Miért érdemes részt venni?
Mert a rendezvényen az ökológiai élelmiszerek és italok, a természetes egészség, a szépség és a fenntartható életmód vezető vállalkozásai vonulnak fel. Lehetősége van több, mint 500 iparági beszállítóval találkozni, akár 50 országból.

További Információ

Kecskeméten találkozhatnak a fiatal kutatók és az innovatív vállalkozások: AGTEDU 2019 – Young Spirit
2019-11-13 09:00 - 17:00 | Neumann János Egyetem Kertészeti és Vidékfejlesztési Kar, Mészöly Gyula tér 1-3., Kecskemét, 6000, Magyarország
A Neumann János Egyetem idén már 20. alkalommal rendezi meg tudományos konferenciáját a Magyar Tudomány Ünnepe alkalmából 2019. november 13-án. A rendezvénynek forgó rendszerben minden évben másik kar ad otthont, idén a Kertészeti és Vidékfejlesztési Kar, Kecskeméten a Mészöly Gyula tér 1-3. alatti bázisán. A konferencia elsősorban az Egyetem karain oktatott és kutatott tudományterületeket öleli fel. Ebben az évben egy különleges szekció is lesz a rendezvényen, a Young Spirit, amely a vállalkozások K+F igényeinek és a fiatal kutatók kapacitásainak találkozását célozza.

A gazdasági folyamatok és a gazdaság hajtóerejét jelentő innováció fontosságának ismeretében elengedhetetlen, hogy az innovatív cégek kutatás-fejlesztési igényeinek kielégítése érdekében elinduljon egy valós együttműködés a kutatói szférával. A cél elérése érdekében tavaly öt megyei kamara összefogva indított „Young Spirit” címmel egy olyan – pécsi indíttatású – kezdeményezést, amely a fiatal, tettre kész kutatókat és az innovatív cégeket összeköti, köztük innovatív termékek, szolgáltatások létrejöttét célzó együttműködések kialakulását segíti.
A Young Spirit céljait szolgálja kamarai és egyetemi háttérrel egy rendezvénysorozat fejlesztése, amelynek keretében eddig már két országos rendezvény került megszervezésre Pécsett és Győrött.

A konferenciára sok szakterületről várnak előadásokat elsősorban a Neumann János Egyetem és más hazai és külföldi felsőoktatási intézmények, illetve szakmai szervezetek oktatóitól, kutatóitól. Az agrártudomány mellett képviseltetik magukat a történelem-, informatikai, nyelv- és irodalom-, környezet-, gazdaság- és társadalom-, műszaki és természettudományok is.
A lektorált és elfogadott írások a Neumann János Egyetem GRADUS című elektronikus (http://gradus.kefo.hu) folyóiratában jelennek meg.
Utazás:
A szakmai érdeklődők Kecskemétre való eljutását a Pécs-Baranyai Kereskedelmi és Iparkamara közös utazás megszervezésével támogatja, ahogyan tette azt az áprilisi győri esemény kapcsán is.
Előzetes program:
Kérjük, kattintson IDE: Előzetes program – AGTEDU 2019, Young Spirit (Kecskemét, 2019. november 13.)
A regisztrációhoz kérjük, kattintson IDE!
További információ: Császár Gergely +36 20 44 22 080; csaszar.gergely@pbkik.hu
Forrás: BKMKIK

Pályázatírási technikák a Horizont 2020 programban
2019-11-14 - 2019-11-15 | NKFI Hivatal, Kéthly Anna tér 1., Budapest, 1077, Magyarország
Az NKFI Hivatal 2 napos, angol nyelvű, interaktív és gyakorlatorientált pályázatírási tréninget szervez elsősorban olyan potenciális pályázók részére, akik pályázatot szeretnének benyújtani a Horizont 2020 program valamely 2020-as felhívására.

A tréning során a résztvevők gyakorlati előadásokon és kis csoportos workshopokon keresztül sajátíthatják el a sikeres pályázat alapjait; a felhívás („call text”) értelmezésétől kezdve a konzorciumépítésen át a ”workplan” és a költségvetés kidolgozásáig, egy valós 2020-as pályázati felhíváson keresztül.
A tréning időpontja: 2019. november 14. (csütörtök) 10.00 órától 2019. november 15. (péntek) 17.00 óráig
A tréning helyszíne: NKFI Hivatal, 1077 Budapest Kéthly Anna tér 1.
A jelentkezők kiválasztásánál előnyt élveznek azok, akik:

valamely konkrét 2020-as felhívásra kívánnak benyújtani a pályázatot benyújtani (kivéve: MSCA, ERC, EIC Accelerator) és aktívan részt vesznek a pályázat megírásában kutatói/pályázatmenedzsment oldalon,
korábban támogatást nem nyert H2020 pályázat újbóli benyújtását tervezi,
rendelkeznek szakmai és pályázatírási/pályázat-részvételi tapasztalattal a kutatói/pályázatmenedzsment oldalról.

Az esemény tréning jellege miatt a részvétel korlátozott, max. 25 fő részvételét tudjuk biztosítani. A tréning nyelve angol, így a tárgyalóképes angol nyelvtudás a részvétel alapfeltétele. Amennyiben több, mint 25 fő jelentkezik, a résztvevőket a fent említett szempontok figyelembevételével választjuk ki.
A jelentkezési határidő: 2019. november 8.
A kiválasztás eredményéről 2019. november 11-ig értesítik a jelentkezőket.
A jelentkezéshez az alábbi kérdőív kitöltésével lehetséges:
Kérdőív

Forum Agenti
2019-11-14 08:00 - 2019-11-15 17:00 | Milánó, Olaszország
A Forum Agenti- Országos Ügynökhálózat – ügynökeinek éves rendezvénye november 14-15 között kerül megrendezésre Milánóban.

Olaszországban az egyes piaci jelenlétek megkezdése rengeteg termékszegmens esetében csak ezeken az úgynevezett ügynökökön válik érdemi módon lehetségessé, akik általában helyi és ágazati kapcsolatrendszerükön keresztül hatékonyan tudják becsatornázni, és meggyőzni az egyes termékek és szolgáltatások értékesítéséről a disztribútorokat és kereskedelmi egységeket, valamint kereskedelmi láncokat.

A fenti rendezvény keretében termékek és szolgáltatások képviselői kiállító asztalt kapnak, ahol a terméküket kiállítva fogadhatják az előzetesen a terméket és annak leírását online rendszerben megismerő ügynököket.

A három napos rendezvény során egy cég átlagosan 30 ügynöki tárgyalást is lebonyolít, melyre az ügynökök előzetesen jelentkeznek, illetve ott a helyszínen is keresik az új lehetőségeket.

Ezt követően van lehetősége a magyar cégnek a megítélése szerint megfelelő szakmai portfólióval, ismerettel, kapcsolatrendszerrel rendelkező ügynököket kiválasztani, és igénye szerint szerződést kötni a későbbiekben, melynek értelmében az ügynök csak akkor részesül jutalékban, ha a terméket értékesítette, vagy megrendelést ténylegesített kereskedelmi egységgel, vagy lánccal.

A Forum Agenti vezetősége a Milánói Magyar Külgazdasági Irodával történt megegyezését követően lehetőséget ad minden magyar kiállító számára, hogy a honlapjukon meghirdetett 2400 euró helyett 1500 euróért vegyen részt és állítson ki, melyet elegendő október 31-ig rendezni.

A magyar résztvevőkre való kedvezményről itt található információ: http://www.forumagenti.it/en/Forum-Agenti-Milano/682/ambasciata-di-ungheria

Itt lehet bejelentkezni: http://www.forumagenti.it/en/Forum-Agenti-Milano/682/ambasciata-di-ungheria/Ordina

A rendezvény linkje: http://www.forumagenti.it/en

További információ:
Kolos Edit
Milánói Főkonzulátus
Külgazdasági Iroda
20123 Milano, Via Fieno 3
Tel: +39-02-4984731
E-mail: trade.mil@mfa.gov.hu
edit.kolos@mfa.gov.hu

Jövőálló kiállítási trendek
2019-11-14 09:30 - 16:00 | Német-Magyar Gazdaság Háza, Lövőház u. 30., Budapest, 1024, Magyarország
A Német-Magyar Ipari és Kereskedelmi Kamara látja el a Berlini Vásárvállalat hazai képviseletét és ehhez kapcsolódóan szervezik meg a Jövőálló kiállítási trendek című eseményt.

A rendezvény három fő részből tevődik össze: konferencia – workshop – tanácsadás

A konferencia témái
Németország a szakvásárok országa – Jöjjön velünk!
Források és eszközök a kiállítási részvétel finanszírozására
Vásári részvétel egy kiállító szemével- Akadályok és lehetőségek
A kiállítások, mint az üzleti élet fontos találkozóhelyei a digitális korszakban – Trendek a mai német vásárpiacon
Workshop
Egy kiállítási stand kommunikációja „Emberek, tárgyak, környezet” – gyakorlatorientált workshop
A kiállítási részvétel a tervezéstől a megvalósításig
Mit üzen a kiállítási stand?

Egyéni vásári tanácsadás
Tanácsadás vásári részvételi lehetőségekről a Kamara által képviselt németországi vásárokon (Berlin, Karlsruhe és Nürnberg)

A konferencia részletes programja itt található.
Regisztráció a konferenciára.

Free Software Konferencia és Nemzetközi Üzletember Találkozó 2019
2019-11-15 08:30 - 18:30 | NOI Techpark, A. Volta-Str., 13/A, Bolzano, 39100, Olaszország
Az Enterprise Europe Network szervezésében nemzetközi üzletember találkozó az SFCon társrendezvényeként valósul meg, aminek a köponti témája a szabad szoftverek és azok használata minél nagyobb innovációs potenciál kiaknázásában és a vállalkozások versenyképességének növelésében.

Találkozzzon Ön is fejlesztőkkel, döntéshozókkal és a szakma kiemelkedő tehetségeivel!

Kiket várnak?

Vállalatok (informatikai szakemberek és ipar)
IT szabadúszók
Induló vállalkozók és vállalkozások
Kutatóintézetek
Kormányzati képviselők, politikai döntéshozók
Befektetők

Mik a főbb szektorok?

Közlekedés
Idegenforgalom
Közigazgatás
Energetika
Automatizálás
Mezőgazdaság

Az üzletember találkozón a részvétel ingyenes, de előzetes regisztrációhoz kötött. A kiutazás és szállás önköltséges, és önállóan szervezendő.
REGISZTRÁCIÓ
Jelentkezési határidő: 2019. október 31.
További információért keresse az Enterprise Europe Network pécsi irodáját:
e-mail: eenpecs@pbkik.hu

Üzleti delegáció Malajziába és Szingapúrba
2019-11-17 - 2019-11-23 | Malajzia, Malajzia
Malajzia hazánk egyik legjelentősebb kereskedelmi partnere a délkelet-ázsiai régióban. Az ASEAN országok között Malajzia a 2. kereskedelmi és 3. export partnerünk. Magyarország 3 legfőbb export terméke az irodagép és gépi adatfeldolgozó berendezés, a közúti jármű és a villamos gép, készülék és műszer. Magyarország 3 legfőbb import terméke az irodagép és gépi adatfeldolgozó berendezés, a villamos gép, készülék és műszer és a híradás-technikai, hangrögzítő és lejátszó készülék. A kétoldalú áruforgalom volumene 2018-ban elérte az 580 millió dollárt.

Szingapúr üzleti, pénzügyi és finanszírozási szempontból is Délkelet-Ázsia gazdasági kapujának tekinthető, számos multinacionális cég itt működteti régiós központját és innen irányítja térségbeli, elsősorban a Délkelet-ázsiai Nemzetek Szövetségének (ASEAN) tagországaival folytatott kereskedelmet. A magyar vállalatok jellemzően hídfőállásként tekintenek Szingapúrra és a piacra lépés egyúttal dél-kelet ázsiai jelenlétet is biztosít számukra. A tapasztalatok szerint a magyar cégeket, az új innovatív technológiai megoldásokat szívesen látják, elsősorban a tudásalapú, nagy hozzáadott értéket képviselő ágazatokban szerzett magyar tapasztalatokra és szakértelemre van igény Szingapúrban. A kétoldalú áruforgalom volumene 2018-ban elérte az 641 millió dollárt.
A kiutazó üzleti delegáció célja az általános üzleti kapcsolatok fejlesztésén túl a vállalkozók közötti együttműködési lehetőségek feltérképezése, a már meglévő üzleti kapcsolatok elmélyítése.

Célcsoport
Az ASEAN országok, elsősorban Malajzia és Szingapúr iránt érdeklődő exportorientált és innovatív cégprofilú vállalkozások, melyek az alábbi területeken tevékenykednek:

ICT
környezeti, tiszta technológiák
gépipar
mezőgazdasági technológiák
élelmiszeripar
vízipar
hulladékgazdálkodás
szennyvízkezelés

Tervezett programok

üzleti fórum és üzletember-találkozó Kuala Lumpurban és Szingapúrban
tájékoztató konzultációk a Magyar Nagykövetség munkatársaival Kuala Lumpurban és Szingapúrban
látogatás kereskedelemfejlesztéssel, kkv-k támogatásával foglalkozó szervezeteknél

A megfelelő mennyiségű és minőségű üzleti partnerek felkutatása a külföldi partnereink felelőssége, erre vonatkozólag az MKIK nem tud garanciát vállalni. A kamarák mindent megtesznek a rendezvény sikeréért, de javasoljuk, hogy az eredményes kiutazás érdekében, saját szervezésben is hívjanak partnereket az üzletember-találkozóra.

Tervezett szakmai program.

Miért érdemes részt venni?

ingyenes részvétel a szakmai programokon
tájékozódási lehetőség Malajzia és Szingapúr gazdasági és üzleti környezetéről, a gazdasági együttműködési lehetőségekről
tárgyalási lehetőség potenciális üzleti partnerekkel

Szervezők
A Magyar Kereskedelmi és Iparkamara Magyarország Kuala Lumpur-i Nagykövetségével, valamint Magyarország Szingapúri Nagykövetségével együttműködve, a helyi kamarai és üzleti partnerek támogatásával.

A programok nyelve angol, magyar tolmács nem biztosított.

Jelentkezési határidő: 2019. szeptember 6.

Jelentkezés és bővebb információ:
A jelentkezéshez az alábbiakban felsorolt 3 dokumentumot kitöltve, 2019. szeptember 6-ig a vegvari.kristof@mkik.hu e-mail címre várjuk.

jelentkezési lap a szállásigény és a kiutazás módjának megjelölésével,
angol nyelvű cégprofil
aláírt adatkezelési és hozzájáruló nyilatkozat

A jelentkezést csak a 3 melléklet együttes megküldésével fogadjuk el.

Az üzleti delegáció minimum 10 fő érdeklődése esetén valósul meg, ezért kérjük, hogy foglalásukat csak visszajelzésünket követően véglegesítsék.

Kapcsolattartó: Végvári Kristóf, vegvari.kristof@mkik.hu, tel: +36 1 474 5106

Geszti Péter Vállalkozói Nap
2019-11-18 08:00 - 17:00 | Kodály Központ, Pécs, Baranya, Magyarország
A november a KKV-ról szól. Öt állomásos üzleti turnéra indult Geszti Péter, hogy más szektorokból érkező szakemberekkel együtt mutassa meg a KKV vállalkozások alapvető hibáit, buktatóit. Az előadásokon megoldásokkal, praktikus ötletekkel, azonnal hasznosítható gyakorlati tudással szolgálnak mindazoknak, akik mernek nagyot álmodni.
Geszti Péter, aki a hazai marketing-kommunikációs szakma egyik legsikeresebb vállalkozója, ráadásul maga is KKV-s, valós esettanulmányokkal, ragyogó stílusban, sok-sok poénnal és kíméletlen őszinteséggel beszél sikerekről és kudarcokról…
A november 18-i rendezvény részletes programja a csatolt anyagban található.
Program

Körforgásos megoldások, innováció – kihívások az életciklus menedzsment területén
2019-11-18 10:00 - 2019-11-19 15:00 | ÉMI Tudásközpont, Szentendre, Dózsa György út 26. A épület, Szentendre, Magyarország
A Bay Zoltán Kutatóintézet aktívan részt vesz a körforgásos gazdasági modell terjesztésében a gyártó és hulladékkezelő vállalkozások körében. Ennek érdekében nemzetközi fejlesztésekben is szerepet vállal. Egyik ilyen projektje (CIRCE2020) az ipari szimbiózis területén valóul meg. Legfontosabb szerepük a környezeti és gazdasági szempontú életciklus elemzés módszereinek a fejlesztése és terjesztése volt. Az „LCA” és „LCC” módszerek alkalmazásával a gyártási folyamatok elmozdíthatók a kisebb hulladéktermelés, a tiszta gyártás vagy a hulladékmentes termelés irányába.A „CIRCE2020” projektet a Central Europe Program támogatja. A teljes címe: Expansion of the CIRcular Economy concept in the Central Europe local productive districts. Ennek a projektnek az eredményeit információs kampány keretében ismertetik meg a közép-európai Enterprise Europe Network kapcsolati pontokkal.
Ennek érdekében tisztelettel várják az érdeklődőket a Hulladékcsökkentési Hét keretében szervezett rendezvényre, ahol a projektet bemutatásán túl az együttműködési lehetőségek egyeztetésére is sor kerülhet.
A cél az, hogy olyan megoldásokat mutassanak be és ajánljanak a kis- és középvállalkozások számára, melyek segítenek az új kihívásokat jelentő körforgásos gazdasági modellek fenntarthatóságának tervezésében.
A részvétel díjmentes, de regisztrációhoz kötött!
Web: http://lcacenter.hu/xiv-lca-konf/

Franchise üzletember találkozó
2019-11-19 | Lurdy Ház, Könyves Kálmán krt. 12-14., Budapest, 1097
Jöjjön el és ismerkedjen meg népszerű amerikai márkákkal egy november 18-19 között Magyarországra érkező üzletember találkozó keretében!

A Nemzetközi Franchise Szövetség (IFA) és az Amerikai Nagykövetség kereskedelmi osztálya által szervezett eseményen az alábbi amerikai cégek keresnek franchise átvevő partnereket:

Mire számíthat?
Ez a fórum lehetőséget biztosít a leendő magyarországi befektetőknek és átvevő partnereknek, hogy megismerkedjenek ezen amerikai cégekkel és felfedezzék a bennük rejlő üzleti potenciált, ami a töretlen növekedést biztosítja. A programon való részvétellel a potenciális befektetők és átvevő partnerek:
● Találkozhatnak vezető amerikai márkanevek tulajdonosaival és franchise átadó partnerekkel;
● Felmérhetik a márkák növekedési potenciálját;
● Betekintést nyerhetnek a nemzetközi hálózatépítés rejtelmeibe;
● Valamint megtudhatják milyen képzési és folyamatos támogatási lehetőségeket lehet igénybe venni, hogy a vállalkozást sikerre vigyék.

Felhívás

Belépődíj: Az esemény ingyenes, de előzetes regisztráció és jóváhagyás szükséges a belépéshez.

További információ:
Bősze Éva
Amerikai Nagykövetség
Kereskedelmi osztály
+36-1-475-4234
eva.bosze@trade.gov

Osztrák Beszállítói Nap
2019-11-19 08:30 - 17:00 | Győri Nemzetközi Kereskedelmi Központ, Szent István út 10/A, Győr, Magyarország
Az Osztrák Nagykövetség Kereskedelmi Osztályának szervezésében 2019. november 19-én, kedden Győrben, a Nemzetközi Kereskedelmi Központban megrendezésre kerül az OSZTRÁK BESZÁLLÍTÓI NAP, melyet a Győr-Moson-Sopron Megyei Kereskedelmi és Iparkamarával együttműködésben hirdetünk meg. A rendezvény előre kialakított időbeosztás alapján biztosít B2B tárgyalási lehetőséget osztrák cégekkel.

Kérjük, ehhez tekintse meg a minket előzetesen megkereső osztrák cégek konkrét üzleti ajánlatait!

Megfelelő szakmai kompetencia és a szükséges technológiai háttér megléte, valamint az esetleges egyéb feltételeknek való megfelelés esetén várjuk jelentkezését a megadott online linken azon osztrák vállalatok megjelölésével, amelyekkel tárgyalást kíván folytatni.

A rendezvényen való részvétel a magyar jelentkezők számára díjmentes, de regisztrációhoz kötött, illetve fenntartjuk a jogot a jelentkezők előszűrésére.

A rendezvény időpontja: 2019.11.19. 8:30 – 17.00
A rendezvény helyszíne: Győri Nemzetközi Kereskedelmi Központ (Győr-Moson-Sopron Megyei Kereskedelmi és Iparkamara) – 9021 Gyõr, Szent István út 10/A

Jelentkezési lap
Jelentkezési határidő: 2019.11.03.

A beérkezett összes jelentkezés alapján a rendezvény előtt elküldjük Önnek tárgyalási időpontjait. Helyszíni regisztrációra a rendezvény teljes ideje alatt lehetősége lesz.

Várható program:

8.30 – 9.00 Regisztráció (az osztrák cégek számára)
9.00 – 9.40 Köszöntő és rövid bevezető előadás német nyelven
9.40 – 9.45 Technikai szünet
9.45 – 12.00 Személyes tárgyalások kezdete
12.00 – 13.00 Networking ebéd
13.00 – 17.00 Személyes tárgyalások folytatása

A rendelkezésre álló időkeretben tárgyalásokat folytathat az osztrák cégek képviselőjével német (vagy angol) nyelven. A megbeszéléshez szükség esetén tolmácsolást biztosítunk.

A résztvevő osztrák cégek konkrét üzleti ajánlatai
